Gunung Kembang

Gunung Kembang yaiku salah sawijining gunung kang dadi papan wisata ing Wanasaba, Jawa Tengah.  Gunung kang nduwéni dhuwur antara 2.370 MDPL utawa méter ing dhuwur laut iki ana ing Dukuh Blembem Kaliurip, Désa Damarkasihan, Kecamatan Kertek, Kabupatén Wanasaba. Gunung Kembang uga duwé aran Anak Gunung Sindoro amarga lokasiné kang jéjéran karo Gunung Sindoro.

Sanadyan Gunung Kembang ora padha populéré karo gunung tanggané kaya Gunung Sindoro, Gunung Sumbing, lan Gunung Prau, Gunung Kembang nduwéni keluwihan yaiku misuwur dadi gunung kang nerapaken sistem zero waste mountain, yaiku sistem kang ndadéaké Gunung Kembang resik lan bébas saka sampah. 

Ana 2 jalur pendakian kang bisa diléwati, yaiku jalur Blembem lan jalur Léngkong. Nanging ana babagan kang kudu digatékaken menawa arep muncak nang Gunung Kembang, yaiku anané babi hutan amarga ana ing kawasan hutan.

 Rujukan